# Xarxa d'autobusos interurbans de Tortosa

La Xarxa d'autobusos interurbans de Tortosa és una xarxa de transport terrestre interurbà, que comunica les ciutats de Tortosa, l'EMD de Jesús i Roquetes, a les Terres de l'Ebre. Està formada per 5 línies circulars, i està operada des 1989 per l'empresa Autocars Hife, quan el mes d'abril de 1989 compra a l'empresa Autobuses Ebro SL la concessió V-6406 GC-06 amb els ramals Tortosa-Tortosa per Roquetes, Tortosa-Tortosa per la Raval de Crist i Alfara de Carles-Tortosa, fet que suposa assumir el transport urbà de Tortosa.
L'11 de juny de 2001 s'implanta oficialment el servei d'autobús urbà de Tortosa, inicialment format només per dues línies, l'L1 i l'L2.
També existeixen quatre línies més de caràcter periurbà que connecten el nucli urbà amb l'EMD de Bítem i el barri de Santa Rosa de Lima, l'EMD de Campredó, els Reguers i Vinallop.

## Línies

Aquestes són les línies que conformen la xarxa urbana:

### Línia L1

La línia L1 és la única línia de la xarxa que té caràcter interurbà, ja que comunica les ciutats de Tortosa i Roquetes, passant pel barri de Ferreries i l'EMD de Jesús. Té 23 parades, i de dilluns a divendres feiners té una freqüència de pas aproximada de 15 minuts. Entre el 25 de desembre i l'1 de gener no hi ha servei.

#### Horaris

| | Primer servei | Darrer servei |
| Feiners, de dilluns a divendres | 06:45h | 20:30h |
| Feiners, de dilluns a dissabte | 06:45h | 20:30h |
| De dilluns a diumenges i festius | 06:45h | 20:45h |

### Línia L2

És la línia que comunica el centre de Tortosa amb el barri de Sant Llàtzer i l'Hospital de Tortosa Verge de la Cinta. Té 19 parades i només circula els dies feiners de dilluns a divendres. Té una freqüència de pas d'entre 30 minuts i una hora. Serveixen la línia microautobusos de la marca Iveco, model 70C-17.

#### Horaris

| | Primer servei | Darrer servei |
| Feiners, de dilluns a divendres (De l'1/09 al 31/07) | 07:30h | 20:00h |
| Feiners, de dilluns a divendres (De l'1/08 al 31/08) | 07:50h | 19:50h |

### Línia L3

És la línia que comunica el centre de Tortosa amb els barris del Rastre, Remolins i Sant Llàtzer. Té 22 parades i només circula els feiners de dilluns a divendres. Té una freqüència de pas d'entre 30 minuts i una hora. Serveixen la línia microautobusos de la marca Iveco, model 70C-17.

#### Horaris

| | Primer servei | Darrer servei |
| Feiners, de dilluns a divendres (De l'1/09 al 31/07) | 07:30h | 20:30h |
| Feiners, de dilluns a divendres (De l'01/08 al 31/08) | 07:20h | 20:20h |

### Línia LD

És la línia que comunica el centre de Tortosa amb els barris de Sant Llàtzer, Rastre i Remolins. Té 27 parades i només circula els dissabtes feiners. Té una freqüència de pas d'entre 35 i 45 minuts.

#### Horaris

| | Primer servei | Darrer servei |
| Feiners, de dilluns a divendres (De l'1/09 al 31/07) | 08:30h | 13:10h |
| Feiners, de dilluns a divendres (De l'1/08 al 31/08) | 08:30h | 13:00h |

### Bus Llançadora

Aquesta línia fou creada el 12 de setembre de 2016, i comunica l'entrada de Tortosa, a la Plaça del Bimil·lenari, amb l'Hospital de Tortosa Verge de la Cinta, amb una única parada intermèdia a l'estació d'autobusos. Té una freqüència de pas d'aproximadament 30 minuts. Circula tot l'any, els feiners de dilluns a divendres.

#### Horaris

| | Primer servei | Primer servei | Darrer servei | Darrer servei |
| | A: Hospital Verge de la Cinta | A: Plaça del Bimil·lenari | A: Hospital Verge de la Cinta | A: Plaça del Bimil·lenari |
| Feiners, de dilluns a divendres | 07:45h | 08:00h | 19:15h | 19:30h |

## Vegeu també

* Línia R16
* Exprés.cat
* Autobusos interurbans de Catalunya

## Referències

* ↑ «Història Grup Hife». Hife.es. [Consulta: 12 juliol 2022].
* 1 2 «Empresas de Cataluña: HIFE» (en castellà). Xaviflorez.org. [Consulta: 13 juliol 2022].
* ↑ Querol Gómez, Antonio. Processos i canvis al territori del delta de l'Ebre. Valls: Cossetània Edicions, 2004, p. 155. ISBN 9788497910491.
* ↑ Horaris complerts a: https://www.hife.es/media/urban-services/horaris-tortosa-l1-w-cat-1619707656-66974.pdf [Consulta: 12-07-2022]
* 1 2 «La empresa HIFE presenta sus dos nuevos vehículos urbanos» (en castellà). Revista Viajeros, 16-09-2016. [Consulta: 13 juliol 2022].
* 1 2 «Hife presenta dos microbuses urbanos para Tortosa (Tarragona)» (en castellà). Autobuses & Autocares, 25-09-2016. [Consulta: 13 juliol 2022].
* ↑ Horaris complerts a: https://www.hife.es/media/urban-services/horaris-tortosa-l2-cat-1616937591-88635.pdf [Consulta: 12-07-2022]
* ↑ Horaris complerts a: https://www.hife.es/media/urban-services/horaris-tortosa-l3-cat-1616938560-65971.pdf [Consulta: 12-07-2022]
* ↑ Horaris complerts a: https://www.hife.es/media/urban-services/horaris-tortosa-ld-cat-1616939205-20593.pdf [Consulta: 12-07-2022]
* ↑ «Un bus llançadora facilitarà l'accés a l'Hospital Verge de la Cinta des de l'entrada de Tortosa». 324, 29-08-2016. [Consulta: 7 juliol 2022].
* ↑ «El nou bus llançadora que arriba a l’hospital Verge de la Cinta ja està en marxa». Ebredigital.cat, 13-09-2016. [Consulta: 7 juliol 2022].
* ↑ Horaris complerts a: https://www.hife.es/media/urban-services/horaris-lanzadera-cat-1616939804-24967.pdf [Consulta: 07-07-2022]